Harolds Mahoni

Harolds Segersons Mahoni (; dzimis , miris ) bija Skotijā dzimis tenisists, kurš labāk zināms kā 1896. gada Vimbldonas tenisa čempionāta uzvarētājs vīriešu vienspēlēs, kā arī 1900. gada vasaras olimpiskajās spēlēs Parīzē izcīnīja trīs olimpiskās medaļas.

Mahoni tenisista karjera ilga no 1888. gadam līdz 1905. gadam. Mahoni dzimis Skotijā, bet lielāko savas dzīves daļu dzīvoja Īrijā. Viņa ģimene bija īri, ieskaitot abus viņa vecākus, ģimenes mājas bija Kerri grāfistē Īrijas dienvidrietumos. Viņš bija pēdējais Skotijā dzimušais spēlētājs, vīrietis, kurš uzvarēja Vimbldonu līdz Endija Marija uzvarai 2013. gada čempionātā.The Today Programme, BBC Radio 4, 8 July 2013

 Karjera 
Mahoni ir dzimis Edinburgā. Vīna tēvs bija īru advokāts un zemes īpašnieks Ričards Džons Mahoni. Ģimenei bija mājas Skotijā, bet lielāko laika daļu viņš pavadīja Dromores pilī, Kerri grāfistē, Īrijā. Harolds trenējās speciāli būvētā tenisa laukumā Dromorē.

Mahoni Vimbldonas čempionātā debitēja 1890. gadā, izejot no pirmās kārtas. Pusfinālu viņš sasniedza 1891. un 1892. gada čempionātos. Mahoni kādu laiku dzīvoja Amerikā 1890. gadu vidū, pirms viņš atgriezās Anglijā un 1896. gadā beidzot ieguva Vimbldonas čempionāta titulu vīriešu vienspēļu turnīrā. Finālā viņš piecos setos uzvarēja britu tenisistu Vilfrēdu Bediliju: 6—2, 6—8, 5—7, 8—6, 6—3. Saskaņā ar izaicinātāju sistēmu Mahoni bija tiesīgs aizstāvēt titulu Vimbldonas čempionātā 1897. gadā, bet šoreiz viņš tika uzvarēts Izslēgšanas raundā trīs setos, kur viņa pretinieks bija Redžinalds Dohertijs.

Harolds Mahoni 1893. gadā ieguva vienspēļu čempiona titulu Lielbritānijas slēgto kortu čempionātā, un veiksmīgi aizstāvēja savu iegūtu titulu nākamajā gadā, 1884. gadā. 1895. gadā Mahoni slimības dēļ nestartēja un zaudēja savu titulu. 1898. gadā viņš izcīnīja čempiona titulu vienspēļu turnīrā Īrijas čempionātā. Tajā pašā gadā Mahoni, kurš brīvi runāja vācu valodā, arī ieguva vienspēļu čempiona titulu Vācijas čempionātā.

1900. gada vasaras olimpiskajās spēlēs Parīzē viņš startēja trijās tenisa disciplīnās, kurās visās izcīnīja kādu no olimpiskajām medaļām. Vienspēļu turnīrā viņš ieguva sudraba medaļu, fināla mačā piekāpjoties Lorensam Dohertijam. Vīriešu dubultspēļu turnīrā viņš startēja kopā ar Artūru Norisu. Viņi šajā turnīrā ieguva bronzas medaļu. Savukārt jaukto dubultspēļu turnīrā viņš startēja kopā ar franču tenisisti Ivonnu Prevo (zināma arī kā Helēna Prevo) kā Jauktās komandas pārstāvji. Viņš šajā turnīrā arī izcīnīja sudraba medaļu, fināla mačā piekāpjoties britu tenisistiem Šarlotei Kūperei un Redžinaldam Dohertijam.

Mahoni 1899. gadā startēja Kentas čempionātā, kur ieguva čempiona titulu. Šādu pašu panākumu viņš atkārtoja 1904. gadā.  1903. gadā viņš bija Britu salu Deivisa kausa komandas loceklis, kurš Longvudas kriketa klubā, Bostonā kura fināla mačā uzvarēja ASV.

Mahoni mira 1905. gada 27. jūnijā, 38 gadu vecumā, negadījumā ar velosipēdu, netālu no Karagas ezera.

 Rezultāti 

 Grand Slam fināli 
 Vīriešu vienspēles
 Čempionāts  Pretinieks  Rezultāts 1896. gada Vimbldonas čempionāts   Vilfrēds Bedilijs  Uzvara (6—2, 6—8, 5—7, 8—6, 6—3)

 Vīriešu dubultspēles
 Turnīrs  Partneris  Pretinieki  Rezultāts 1897. gada ASV atklātais čempionāts tenisā   Harolds Nisbets   Džordžs Šeldons   Leo Veirs  Zaudējums (13—11, 2—6, 7—9, 6—1, 1—6)

 Olimpiskās spēles 
Spēles Sporta veids Disciplīna  Pirmā kārta  Ceturdaļfināls  Pusfināls  Fināls Vieta Pretinieks / Rezultāts 1900 Parīze Vienspēles     Uzvara (6—2; 6—3)    Uzvara (tehniskā uzvara)    Uzvara (8—6; 6—1)    Zaudējums (4—6; 2—6; 3—6)  Vīriešu dubultspēles (kopā ar Artūru Norisu)       Uzvara (6—8; 6—1; 6—3)      Zaudējums (4—6; 1—6)   Jauktās dubultspēles (kopā ar Ivonnu Prevo)        Uzvara (6—3; 6—0)      Zaudējums (2—6; 4—6)  

 Atsauces 

 Ārējās saites 
 Harolds Mahoni (SOK profils) 
 Harolds Mahoni (Olympedia.org) 
 Harolds Mahoni (Sports Reference profils) 
 Harolds Mahoni (Starptautiskā tenisa federācija) 

Kategorija:1867. gadā dzimušie
Kategorija:Edinburgā dzimušie
Kategorija:1905. gadā mirušie
Kategorija:Lielbritānijas tenisisti
Kategorija:Lielbritānijas sportisti 1900. gada vasaras olimpiskajās spēlēs
Kategorija:Tenisisti 1900. gada vasaras olimpiskajās spēlēs
Kategorija:1900. gada vasaras olimpisko spēļu medaļnieki
Kategorija:Olimpiskie sudraba medaļnieki tenisā
Kategorija:Olimpiskie bronzas medaļnieki tenisā
Kategorija:Lielbritānijas olimpiskie sudraba medaļnieki
Kategorija:Lielbritānijas olimpiskie bronzas medaļnieki
Kategorija:Jauktās komandas olimpiskie sudraba medaļnieki